Vestmuren

thumb |Vestmuren

Vestmuren, også (blant ikke-jøder) kalt Klagemuren (hebraisk: ), på arabisk Ḥā'iṭ al-Burāq, er en rest av støttemuren etter det jødiske Tempelet i Jerusalem. Muren var en del av en større struktur bygget av Herodes og ødelagt av romerne i år 70.  Muren er 48 meter lang og 18 meter høy. Selve tempelet var plassert på toppen av det eldre Salomos tempel.

Muren og området foran er satt av som en ortodoks jødisk synagoge.  Det foregår regelmessig ulike gudstjenester der i tillegg til at enkeltmennesker ber individuelle bønner.  En utbredt misforståelse – og opprinnelsen til betegnelsen «klagemuren» – er at disse bønnene er sorgfulle påminnelser om tempelets ødeleggelse.  I den utstrekning at bønner refererer til dette bestemte stedet, har det sammenheng med et ønske om en messiansk tid der det blir fred og tempelet bygges igjen.

Tempelplassen overfor muren er det stedet der tempelet sto fra Salomos tid. Jøder unngår å bevege seg opp på selve plassen, delvis av sikkerhetshensyn, delvis for å unngå å provosere muslimer som holder til der, og delvis fordi enkelte rabbinere forbyr ferdsel av frykt for at man skulle skjende stedet der Det Hellige og Det Aller Helligste sto.

Stedet betraktes som hellig av jøder såvel som av muslimer regulert av Status Quo-bestemmelsene fra osmansk tid.
 Eksterne lenker 

 The Western Wall Heritage Foundation (engelsk)
 Jewish Virtual Library: The Western Wall (engelsk)
 Chabad.org: The Shofar and the Wall, 1930 (engelsk)
 Worldviewstream.com: Vestmuren Live kamera (engelsk)

Kategori:Jødedom
Kategori:Jerusalem
Kategori:Murer
Kategori:Gamlebyen i Jerusalem